cyanic-selkie/wikianc huggingface dataset:
Matthew Lillard
Lillard ble født i Lansing, Michigan, og vokste opp i Tustin, California. Mens han gikk på high school, ble han med-arrangør av en kortlivet TV-show med tittelen SK8 TV. Etter high school, ble han ansatt for Ghoulies 3: Ghoulies Go to College fra 1991. Han gikk på American Academy of Dramatic Arts i Pasadena, California, der han blant andre møtte skuespilleren Paul Rudd, og senere begynte han ved teater-skolen Circle Square i New York City.
Lyrikkåret 1979
Lyrikkåret 1979 er en oversikt over utgivelser, hendelser, prisvinnere og avdøde personer med tilknytning til lyrikk i 1979.
Émilie Fournel
Émilie Fournel (født 26. oktober 1986) er en canadisk padler som konkurrerer i kajakk flatvann. Hun representerte landet sitt under Sommer-OL 2012 i London, der hun ble nummer 14 på K-1 500 meter.
Clutch (band)
Debutalbumet Transnational Speedway League ble utgitt i 1993, og per 2010 har bandet spilt inn ni studioalbum, fem konsertalbum, tre samlealbum, og tre EP-er.
Bandet kom ut med albumet Earth Rocker i 2013, som har blitt tatt godt imot av fans og musikkanmeldere.
Natalja Sergejeva
Natalja Sergejeva (født 3. mai 1976) er en kasakhstansk padler som konkurrerer i kajakk flatvann. Hun representerte landet sitt under Sommer-OL 2012 i London, der hun ble nummer 13 på K-1 500 meter.
Under Sommer-OL 2020 i Tokyo som ble arrangert i 2021, ble hun utslått i kvartfinalen i K-1 500 meter.
Bryting under Sommer-OL 2016 – Fri stil kvinner 69 kg
Kvinnenes 69 kg fri stil i bryting under Sommer-OL 2016 ble avholdt i Arena Carioca 2 i Rio de Janeiro den 17. august.
Dromicoida
Dromicoida er en slekt av billene i delgruppen (underfamilien) sandjegere i familiegruppen løpebiller.
Utseende
En middelsstor (8-10 millimeter), slank og langbeint sandjeger, kobberfarget. Kjevene er kraftige, men ikke spesielt lange, sigdformede med uregelmessige tenner, fasettøynene store og rundede. Pronotum er smalere enn hodet, tønneformet, noe lengre enn bredt. Dekkvingene er rundede, tilspisset bak, tett og nokså grovt, ikke radvis punkterte.
Liste over formennene for Verkhovna Rada
Formannen for Verkhovna Rada er leder for Ukrainas nasjonalforsamling.
Dromicoida
Utbredelse
Slekten er utbredt i Vest-Afrika (Elfenbeinskysten).
3. divisjon fotball for kvinner 2017
3. divisjon fotball for kvinner 2017 er det fjerde høyeste nivået i norsk fotball 2017.
Asialøvskilpadde
Asialøvskilpadden (cyclemys dentata) er en ferskvannskilpadde som lever i Sørøst-Asia.
Det ovale ryggskjoldet til asialøvskilpadden har taggete bakkant og er lyse- til mørkebrunt (noen ganger mahognifarget) med svarke mørke tegninger. Bukskjoldet har tydelige tegninger, med linjer som stråler ut fra midten av hvert skjell. Som hos de fleste skilpadder er hannen mindre enn hunnen og har lengre og tykkere hale.
Når asialøvskilpadden føler seg truet, trekker den seg inn i skallet eller dykker ned til bunnen av vannet og gjemmer seg i gjørma. Hunnen graver et reirkammer der hun legger opptil 5 kull med 2-4 forholdvis store egg i året. Bukskjoldet blir bøyelig for at hunnen skal kunne legge eggene, noe som er uvanlig blant skilpadder. De nyutklekkede ungene er mer tilpasset å leve i vann enn de voksne, og har pigger eller torner rundt kanten av ryggskjoldet - kanskje for å avskrekke bytteetere. Disse utvekstene forsvinner med alderen.
Kosthold
Asialøvskilpadden er altetende: Den eter virvelløse dyr, rumpetroll og planter, og er svært aktiv både på land og i vann, men foretrekker grunne elver enten i fjellene eller i lavlandet.
Damplastebil
Damplastebil er en dampdreven lastebil, som spesielt i Storbritannia spilte en sentral rolle. Men den første dampdrevne lastebilen i historien ble lagd av franskmannen Joseph Cugnot i 1769. Cognots dampbiler var et millitært kjøretøy som var tenktå brukes for å frakte artelleri. Men etter at Cognot hadde bygd et par prototyper og kjørt ned en mur ble kjøretøyet parkert i et lager.
Dampmaskinen hadde gått gjennom en lang utviklingsperiode helt fra sent på 1700-tallet, og var både mer driftssiker og hadde større effekt enn forgassarmotorene som var tilgjengelige på den tiden. Helt ut på 1930-tallet var de største lastebilene i Storbritannia dampdrevne og noen av disse var i drift til ut på 1950-tallet. Det finnes flere restaurerte damplastebiler i Storbritannia som fremdeles er fullt kjørbare.
Damplastebilene krevde et mannskap på to, en sjåfør og en fyrbøter. De måtte stanse og etterfylle vann på kjelen med jevne mellomrom. Om kjelen kokte tom ville varmen smelte kjelebunnen og den siste vannskvetten ville da renne ned i fyrrommet og fordampe brått, noe som ofte førte til at damptrykket i kjelen steg så brått at kjelen eksploderte. Kjeleksplosjoner kunne være svært kraftige og førte ofte til dødsfall. Sjåføren og fyrbøteren måtte derfor legge opp ruten slik at de var sikre på å finne vann i vannreservoar langs veien, eventuelt også fra bekker og vann langs med veien.
Solligården
Solligården er en bydel i Tromsø. Den ligger på fastlandssiden og hører til tettstedet Tromsdalen, som i sin tur er en del av byen Tromsø. Solligården ligger helt sør i Tromsdalen og har Europavei 8 som nærmeste nabo.
PZL P.11
PZL P.11 er et polsk jagerfly, konstruert tidlig på 1930-tallet av PZL i Warszawa. Det var i korthet det mest avanserte jagerflyet av sitt slag i verden. PZL P.11 ble benyttet som Polens primære jagerforsvar under den tyske invasjonen av Polen i 1939, men med de raske fremskritt i konstuksjonen av jagerfly sent på 1930-tallet (sammenliknet med jagerfly som Messerschmitt Bf 109), ble det utklasset av sin rival ved utbruddet av krigen.
Konstruksjon og utvikling
PZL P.11s historie begynte i 1929 da Zygmunt Puławski utviklet et hel-metall, metall-dekket monoplan jagerfly. I en tid da de fleste flyvåpen i verden fremdeles brukte biplan. Den nye P.1 brukte en vinge, montert over skroget, for å gi piloten bedre utsikt. Året etter ble en andre prototype, som ble utpekt som P.6, ferdigstilt. Konstruksjonen vakte interesse rundt om i verden med en layout kjent som «Polish wing» eller «Puławski wing». En ytterligere forbedring, PZL P.7, ble bygget for det polske luftforsvaret i en serie på 150 fly.
Etter konstruksjon av P.7, begynte Puławski konstruksjon av ytterligere varianter med større motor som førte til P.11. Den første P.11/I-prototype fløy i august 1931, etter Puławskis død etter et flyhavari. Den ble fulgt av to litt modifiserte prototyper, P.11/II og P.11/III. Den første varianten, bestilt av det polske luftforsvaret, var P.11a som ble sett på som en interimmodell i en serie på 30. Den var ellers lik P.7 og hadde en 575 hk Bristol Mercury IV S2 stjernemotor bygget i Polen på lisens.
Den endelige varianten for det polske luftforsvaret, P.11c hadde et nytt forbedret skrog med motoren montert lavere i nesen for å gi piloten bedre sikt. Den sentrale delen av vingen ble også modifisert. Produksjon av P.11c begynte i 1934 og 175 ble bygget. Den første serien på om lag 50 P.11c-fly ble utstyrt med Mercury V S2 på 600 hk. Resten med Mercury VI S2 på 630 hk.
Bortsett fra Polen viste Romania interesse for den nye konstruksjon. Enda før P.11a ble tatt i bruk av det polske luftforsvaret, ble 50 fly, betegnet som P.11b, bestilt for det rumenske luftforsvaret, med avtale om lisensproduksjon. Levering av polskbygde P.11bs til Romania begynte i oktober 1933. De var utstyrt med Gnome-Rhone 9K Mistral 595 Hk motorer, ellers var de like som P.11a. Etter at P.11c hadde blitt utviklet, bestemte Romania å skifte til lisensproduserte fly av den nyeste modellen. Som et resultat bygde IAR 70 fly fra 1936 som IAR P.11f, drevet med rumenskbygde IAR-K-9 motorer, som var en sterkt modifisert versjon av Gnome-Rhone 9K som ga 640 hk. Romania bygde så en annen polsk jager, PZL P.24, utviklet fra P.11., men spesielt beregnet for eksport. Hellas, Portugal, Jugoslavia, Tyrkia og Republikken Spania var interessert i å kjøpe P.11, men tilslutt var det Bulgaria, Hellas og Tyrkia som kjøpte P.24 i stedet.
Odd Bach
Odd Bach (født 22. mai 1930 på Foldereid i Nord-Trøndelag, død 23. august 2017 samme sted) var en norsk gårdbruker og politiker (Sp). Han var Nærøys ordfører 1980–1983.
Klasserom
Klasserom viser vanligvis til et lokale for undervisning, gjerne tilhørende en skole eller universitet. Klasserom kan også kalles undervisningsrom, og er rom som også kan finnes hos bedrifter og religiøse og humanitære organisasjoner.
Odd Bach
Han vokste opp på Bachgården like ved Foldereid kirke som eldste sønn av gårdbruker Haakon Bach og hustru Rannveig Thornes. Faren var også innvalgt i Foldereid herredsstyre og ekspeditør for Fylkesbilene i Nord-Trøndelag, og også moren var engasjert i foreningslivet. Odd Bach giftet seg med Kirsten Rønning og drev slektsgården.
PZL P.11
Konstruksjon og utvikling
Da P.11 ble tatt i bruk i 1934, som samtidig med Gloster Gauntlet og tyske Heinkel He 51, var den uten tvil den mest avanserte jageren i verden. Likevel, på grunn av de raske fremskrittene i flyteknologi, ble P.11 avleggs i 1939, overtatt av fly med utkravede vinger og innfellbart understell, slike som den britiske Supermarine Spitfire og tyske Messerschmitt Bf 109. Sammen med de eldre P.7, var begge de eneste polske jagere i tjeneste. Likevel var 185 P11 Fangr tilgjengelig og ble distribuert til seks regimenter og flyskolen i Deblin. Selv om de var klar over at P.11 var utdatert, satte det polske luftforsvaret sitt håp til PZL.50 Jastrząb, som ble svært forsinket. Da det ble klart at PZL.50 ikke ville bli ferdig i tide, ble det vurdert å bygge en oppdatert P.11-versjon med 840 hk Mercury VIII og innelukket cockpit, kjent som P.11g Kobuz (Hobby'), P.11g med maksimum fartsøkning til 390 km/t (fortsatt langsom).
Klasserom
Kjennetegn på et klasserom kan være utstyr som pulter, tavle, kateter, eller en projektor for fremvisning av bilder, tekst eller film.
PZL P.11
Kjøp fra utlandet
I lys av at PZL.50 ikke var tilgjengelig, lå det eneste håpet i å erstatte den utdaterte P.11 med moderne jagere fra utlandet. I 1939, etter å ha fått nødvendig kreditt, bestilte Polen 120 Morane-Saulnier M.S.406 fra Frankrike, og fra Storbritannia 14 Hurricane I (P.11s valgte erstatning), pluss en Spitfire I for testing, i tillegg til 100 Fairey Battle lette bombefly. . Ingen av disse ble levert til Polen før september 1939.
Teknisk beskrivelse
Flyene hadde konvensjonell layout med høye vinger og hel-metall skrog. Cockpit var åpen. En innvendig drivstofftank kunne kastes i tilfelle brann eller annen nødsituasjon. Bevæpningen var to 7.92 mm maskingevær i skrogets sider, men en tredjedel av P.11c hadde ytterligere to maskingevær i vingene. P.11c kunne frakte fire små 12,5 kg bomber (P.11a kunne ikke). Stjernemotorer som ble brukt var: P.11a: Bristol Mercury IV S2 (normalt 525 Hk, maksimalt 575 hk; eller P.11b: Gnome-Rhone 9Krsd (550 Hk, maksimalt: 595 hk, eller P.11c: Bristol Mercury V S2 565 hk maksimalt: 600 Hk eller Mercury VI S2 590 hk maksimalt: eller 630 Hk, P.11f: Gnome-Rhone 560 Hk maksimalt: 610 hk.
Operativ historie
Ved utbruddet av andre verdenskrig den 1. september 1939 hadde det polske luftforsvaret 109 PZL P.11cs, 20 P.11as og 30 P.7as i kampenheter. Ytterligere 43 P.11c var i reserve eller til reparasjon. Bare en tredjedel av P.11c var bevæpnet med fire maskingevær, resten hadde bare to, enda færre hadde radio. P.11 ble brukt i 12 skvadroner, hver med 10 fly (to skvadroner, en gruppe, polsk: dywizjon). To grupper, fire skvadroner var plassert i Pursuit-brigaden, spredt rundt Warszawa, med resten plassert ved forskjellige armeer. Alle deltok i forsvaret av Polen. Bortsett fra kampenheter var flere P.11-fly, inklusive en prototype P.11g, brukt ved improviserte baser.
Den 1. september 1939 hadde skvadroner blitt plassert ved fjerne, improviserte flyplasser og var derfor beskyttet fra tyske luftangrep. Ikke bare var tyske jagerne Messerschmitt Bf 109 og Bf 110 raskere og bedre bevæpnet, men de fleste tyske bombefly var også raskere. Siden P.11-jagerne hadde sett år med intensivt bruk før krigen, deres maksimalhastighet var lavere enn den teoretiske 375 km/t. P.11a var i enda være tilstand. Deres lille antall betød at grupper større enn 20 fly sjelden ble satt opp, og reservefly var praktisk talt ikke-eksisterende.
På den annen side var polske jagere mer manøvrerbare enn deres tyske motstykke på grunn av deres design, med mye bedre sikt fra cockpit. P.11 hadde også en kraftigere konstruksjon, bedre klatreegenskaper og kunne ta av fra kortere rullebaner, til og med røffe og improviserte varianter. De kunne også stupe opp til 600 km/t uten å risikere at vingene brakk. Teoretisk var den eneste grensen for manøvrering, pilotens evne til å motstå høye g-krefter. Til tross for tysk overlegenhet, klarte P.11 å skyte ned et betraktelig antall tyske fly, inklusive jagere. Det eksakte antall er ikke helt verifisert. Alt i alt 285 tyske fly gikk tapt ifølge Luftwaffes lister, med 110 seire for P.11 mot tapet av om lag 100 av deres egne. Noen av de tyske flyene som ble skutt ned, ble senere berget og satt inn i tjeneste igjen. Dette førte til at tysk propaganda kunne oppgi mindre tap.
Museale fly
Den eneste overlevende P.11 er utstilt i Det polske luftfartsmuseum i Kraków.
Ytelse
Alternativt:
481 kW Polish Skoda Works Mercury VI.S2
Odd Bach
Bach hadde lokalpolitiske verv fra kommunesammenslåingen til Nærøy i 1964. Han var medlem av Nærøy kommunestyre i fem perioder, medlem av formannskapet i fire og ordfører i én periode. Dessuten var han innvalgt i Nord-Trøndelag fylkesting 1988–1991 og leder i hovedutvalget for undervisning i to år. Bach var pådriver for å bygge Rørvik lufthavn, Nærøysund bru og fergefri Kystriksvei for å knytte Nærøy og Vikna tettere sammen med hverandre og omverdenen.
James Dashner
James Smith Dashner (født 26. november 1972) er en amerikansk forfatter, som først og fremst skriver serier for barn eller ungdom, slik som bøkene i The Maze Runner
Publiserte verk
Dashner sine bøker er skrevet for ungdommer. Arbeidet hans er vanligvis av sjangrene eventyr, overlevelse og science-fiction.
The Jimmy Fincher Saga
The 13th Reality serien
The Maze Runner serien
The Infinity Ring serien
The Mortality Doctrine
MFÖ
Alanson og Güner møtte hverandre i 1966, og i 1971 ble også Uğur medlem av bandet. I 1976 ga bandet ut sin første singel, Heyecanlı, med Tyrkias første musikkvideoklipp som ble spilt inn til sangen. Det første albumet ble gitt ut i 1984. I 1985 kom albumet Peki peki anladık, hvor halvparten av låtene var på engelsk, som et forsøk på å oppnå popularitet i Europa. Etter utgivelsen av M.V.A.B i 1995, sluttet medlemmene å skrive sanger til bandet, men de fortsatte å spille sammen.
Eurovision Song Contest
MFÖ har deltatt i den den tyrkiske nasjonale finalen fire ganger og i Eurovision Song Contest i 1985 og 1988:
Diskografi
Album utgitt av MFÖ:
Lyrikkåret 1938
|| poet, journalist og forfatter ||align=center|84 ||align=center| ||
Oona O’Neill
Oona O'Neill (født 14. mai 1925 på Bermuda, død 27. september 1991 i Sveits) var datter av dramatikeren Eugene O'Neill, som vant både Nobelprisen i litteratur og Pulitzerprisen for sitt forfatterskap, og hans kone forfatteren Agnes Boulton. Oona O'Neill var videre gift med den verdenskjente britiske skuespiller, regissør og produsent Charlie Chaplin.
Bakgrunn
Oona ble født mens hennes foreldre var bosatt på Bermuda, i en periode da faren Eugene O'Neill drakk svært mye. Hun var to år gammel da han forlot familien til fordel for skuespilleren Carlotta Monterey, som ble hans tredje kone. Oona og hennes bror Shane (født i 1919) så ham sjelden etter dette.
I oppveksten tilbragte Oona mange sommerferier i Point Pleasant i New Jersey. Resten av året bodde hun på Manhattan sammen med sin mor, der hun var elev på Brearley School. Hun bestemte seg for å bli skuespiller i stedet for å begynne ved Vassar College.
Ekteskap med Charlie Chaplin
I Hollywood ble Oona presentert for Charlie Chaplin, som skulle velge skuespillere til et nytt filmprosjekt. Det ble aldri noe av filmen, men Oona og Charlie ble kjærester. Eugene O'Neill ble rasende da han fikk vite om datterens forhold til den 36 år eldre Chaplin. og nektet å gi sitt samtykke til noe ekteskap mellom dem.
Paret giftet seg i juni 1943 – én måned etter Oonas attenårsdag. Etter ekteskapsinngåelsen kuttet faren all kontakt med Oona, og de gjenopptok aldri kontakten ettersom dramatikeren avviste alle datterens forsøk på å få til en forsoning. Oonas bror Shane ble avhengig av heroin og flyttet inn i familiens hjem på Bermuda sammen med sin nye kone, der han forsørget seg selv ved å selge diverse møbler. Han ble forstøtt av deres far fordi han prøvde å begå selvmord (ved å hoppe ut av et vindu) en rekke år senere.
I 1952 ble Chaplin anklaget for «kommunistiske sympatier» og «uamerikansk virksomhet». Under et opphold i Storbritannia i forbindelse med premieren på en av hans filmer, fikk han beskjed om at han ville bli nektet innreise dersom han forsøkte å vende hjem til USA. På grunn av skattelovgivningen i England valgte familien (som da inkluderte fire barn), å flytte til Sveits. Oona ga avkall på sitt amerikanske statsborgerskap kort tid etter å ha kommet til Europa. Hun og Chaplin bosatte seg permanent sammen med sin familie i Vevey i Sveits. Vevey ble dermed stedet hvor de tilbrakte mesteparten av sine trettifem års ekteskap, og hvor de ofte mottok besøk av venner fra Hollywood.
Chaplin og Oona hadde et nært forhold i 35 år og fikk åtte barn sammen. Deres yngste barn, Christopher, ble født da Chaplin var 73 år gammel. De skal ha hatt et lykkelig ekteskap til tross for den store aldersforskjellen. Hun var også den andre stemoren til Charlie Chaplin jr. og Sydney Chaplin (1926–2009), som var Charlie Chaplins sønner fra ekteskapet med Lita Grey (1908–1995).
I mars 1975 var Charlie Chaplin på et kort besøk tilbake i USA for å motta en Oscar, Ikke lenge etter ble helsetilstanden hans kraftig forverret, og han døde mens han sov natt til første juledag 1977. Han ble 88 år gammel. Etter at ektemannen var død flyttet Oona til New York, hvor hun forsøkte å bygge seg et liv på egen hånd. Hun trakk seg senere tilbake til gården i Sveits, hvor hun levde en eremitt-tilværelse. Ifølge sin tidligere svigerdatter Patrice Chaplin samt Jane Scovell, som utga en uoffisiell biografi om Oona, slet hun også med alkoholisme. Hun døde av kreft i bukspyttkjertelen den 27. september 1991, i Corsier-sur-Vevey i Sveits.
Jelizaveta Glinka
Jelizaveta Petrovna Glinka (russisk: Елизаве́та Петро́вна Гли́нка, også kjent som Dr. Liza, До́ктор Ли́за; født 20. februar 1962 i Moskva; omkommet 25. desember 2016 i Svartehavet i nærheten av Sotsji i Russland) var en russisk humanitæraktivist og katastrofelege. Hun var leder av hjelpeorganisasjonen Rettferdig hjelp og omkom i en flystyrt i Svartehavet.
Bakgrunn
Jelizaveta Glinka fullførte i 1986 et studium ved det medisinske fakultet i Det russiske statlige medisinske universitet i Moskva der hun tok grad i pediatriak anestesiologi. Hun giftet seg i USA og fikk i 1991 nok en medisinsk spesialutdannelse i palliativmedisin ved Dartmouth Medical School ved universitetet Dartmouth College. Hun arbeidet i fem år i forskjellige spesialklinikker.
Da hennes mor ble syk, vendte hun tilbake til Russland. Hub arbeidet ført i Moskva, deretter i Ukraina.
«Справедливая помощь» Rettferdig hjelp
Hun grunnla i 2007 hjelpeorganisasjonen Spravedlivaja Pomosjtsj ( 'Rettferdig hjelp'). Denne hjelper uten å kreve betaling kreftsyke, materielt svakere mennesker og hjemløse. Den har organisert hjelpeinnsats etter oversvømmelser og skogbranner. Fra november 2012 var Jelizaveta Glinka medlem av  Presidenten for den russiske føderasjons råd for utviklingen av sivilsamfunnet menneskerettighetene. Glinka ble i Russland vanligvis bare kalt «Dr. Liza».
Glinka hadde bragt mange alvorlig syke barn fra de internasjonalt ikke anerkjente folkerepublikker Donetsk og Lugansk til Russland for å gi den medisinsk pleie. Hun bragte medikamenter til Syria og organiserte der medisinsk hjelpearbeid. Ved den høytidelige mottakelse i begynnelsen av desember 2016 i Kreml etter at Vladimir Putin tildelte henne en utmerkelse for hennes engasasjement, sa Glinka:
Glinka døde etter at et fly fra det russiske forsvarsdepartement styrtet på vei fra Moskva med mellomlanding i Sotsji til Syria. Hun ville personlig overbringe medikamenter til et hospital i Aleppo.
Hun hadde tre barn. Barnesykehuset i Grozny bærer hennes navn.
Rishikesh
Rishikesh (hindi ऋषिकेश) er en by i India. Byen ligger ved Ganges og tilhører distriktet Dehradun i delstaten Uttarakhand. Rishikesh er den administrative hovedstaden for en tehsil (en kommuneliknende enhet) med samme navn som byen. Med forsteder har byen 102 469 innbyggere. Byen ligger langt nord i India, og Ganges er mye renere her enn den blir når den passerer Uttar Pradesh.
Rishikesh er en hellig by for hinduismen, og mange valfarter dit hvert år. Rishikesh har vært del av det legendariske «Kedarkhand». Legendene forteller at Herr Rama gjorde bot for å ha drept Ravana, asura kongen av Lanka; og hans lillebror Lakshmana, krysset elven Ganges ved hjel av to rep av jute der hvor man i etterstid satte opp  'Lakshman Jhula' (लक्ष्मण झूला). Teksten Skanda Puranas 'Kedarkhand' nevnes også som sted for Indrakunds eksistens. Juterepsbroen ble erstattet av en 248-fot lang jernwires hengebro i 1889. Etter at den ble vasket unna av flomvann i 1924, ble den i 1927 erstattet av den nåværende (2021) sterkere broen, bygget av United Provinces Public Works Department. Denne broen forbinder distriktene Tapovan, Tehri med Jonk, Pauri Garhwal.
Byen er fullstendig vegetariansk, og alkohol serveres ikke innenfor bygrensene. Kyr har forkjørsrett på veiene. The Beatles og flere andre popstjerner dro dit tidlig i 1968 på åndelig søken, og dette har medført åndelig turisme til byen.
61 Virginis d
61 Virginis d (forkortet 61 Vir d) er en foreslått eksoplanet i bane rundt stjernen 61 Virginis i stjernebildet Jomfruen. 61 Virginis d anslås å ha en minimumsmasse tilsvarende 22,9 ganger jorden og har en avstand på ca. 0,5 AE, det vil si halvparten av avstanden mellom solen og jorden. Det antas at denne planeten er en gasskjempe på slik som Uranus og Neptun.
Planeten ble indusert 14. desember 2009 ved bruk av en presis radialhastighetsmetode tatt ved Keck- og Anglo-Australian Observatory. Per 2012 har den ikke blitt bekreftet av andre målinger slik som fra HARPS.
Mari Holm Lønseth
Hun gikk studiespesialisering ved Byåsen videregående skole og tok mastergrad i jus ved Universitetet i Oslo i 2015. Hun har vært advokatfullmektig i advokatfirmaet Steenstrup Stordrange i Trondheim.
Lønseth ble valgt inn i Trondheim bystyre i 2011. Hun var leder i Trondheim Unge Høyre fra 2010 til 2011, leder i Sør-Trøndelag Unge Høyre fra 2011 til 2013 og medlem av sentralstyret i Unge Høyres Landsforbund fra 2014 til 2016. Ved stortingsvalget 2017 var hun Høyres andrekandidat i Sør-Trøndelag.
Christer Johannesen
Christer Olav Johannesen (født 9. april 1945 i Uppsala) er en norsk offiser, musiker og korpsdirigent. Han ledet i en årrekke Forsvarets musikkorpsvirksomhet og har spilt en sentral rolle i utviklingen av den sivile janitsjar- og korpsmusikken i Norge.
Johannesen ble i 1965 ansatt i Forsvaret etter avsluttet militærtjeneste i HM Kongens Gardes musikkorps. Han spilte i Forsvarets Musikkorps Østlandet inntil han i 1975 ble utnevnt til sjef for korpset. Fra 1983 og i 20 år var han musikkinspektør i Forsvaret og hadde overordnet ansvar for militærmusikken i Norge. Johannesen har ledet Norsk Militær Tattoo siden 1994. I Sverige dirigerte Johannesen musikere fra Symfonikernas musikkår i Stockholm ved innspilling av svenske infanterimarsjer. Johannesen ble i 2003 pensjonert med obersts grad.
Johannesen har også ledet sivile korps. Han dirigerte Norges Nasjonale Ungdomskorps. Under hans ledelse vant korpset en internasjonal konkurranse i USA i 1976 og gikk til topps i Wereld Muziek Concours i Kerkrade i Nederland i 1978. Under Johannesens direksjon vant Telemark janitsjarorkester førstedivisjon i verdensmusikkonkurransen i Kerkrade. Johannessen har dirigert Lillestrøm Musikkorps og Sarpsborg Janitsjar til seier i norgesmesterskap. I en årrekke dirigerte han også Sarpsborg Guttemusikkorps og vant med dette norgesmesterskap for skolekorps.
Kongen utnevnte i 2005 Johannesen til ridder av 1. klasse av St. Olavs Orden «for hans virke som dirigent.» Han er innehaver av ridderkors av Den islandske falkeorden. I 1996 mottok han The Colonel George S. Howard Citation of Musical Excellence For Military Concert Bands.
Den Jyske Opera
Den Jyske Opera ligger i Aarhus. Operaen ble grunnlagt i 1947 som et alternativ til Den Kongelige Opera på Det Kongelige Teater i København.
Den første oppsetning var Carl Maria von Webers Jægerbruden, som hadde premiere i åpningsåret. I årene framover oppførte Den Jyske Opera to operaer hver sesong. Siden 1977 har den vært et turnerende operakompani som samarbeider med de fem landsdelsorkestrene i Danmark. Den Jyske Opera har omkring 100 oppførelser pr. sesong i hele landet. Fra 2000 har operaen også hatt sitt eget fulltidsansatte kor.
Idrettsklubben Start i 1998
Som i var Start svært nærme opprykk, men en omdiskutert straffe i nest siste runde mot gjorde at laget mistet to viktige poeng. I ettertid viste det seg at Start ville tatt kvalifiseringsplassen uten dette baklengsmålet. Kjelsås tapte 2-7 mot i kvalifiseringen.
Juniorene gjorde det bra og var nærme en cupfinale da det ble tap på straffespark i semifinalen . Mange av de samme spillerne var også med på å spille Starts andrelag opp i 2. divisjon.
Cupkamper
Utdypende artikkel: Norgesmesterskapet 1998
Start 2
Start 2 stilte i 1998 lag sammen med i 3. divisjon (nivå 4). Laget kom på 2.-plass i avdeling 7 og kvalifiserte seg med det til spill i 2. divisjon i 1999.
Christine Scheyer
Christine Scheyer (født 18. juli 1994) er en østerriksk alpinist.
Hun representerte Østerrike under VM i alpint 2017 i St. Moritz, der hun ble nummer 15 i super-G. Hun tok sin første verdenscupseier da hun vant utfor i Altenmarkt-Zauchensee 15. januar 2017.
Papins gryte
Papins gryte er en lukket kjele med sikkerhetsventil for koking under høyere trykk, senere utviklet til autoklaven og den moderne trykkokeren. Med denne ville Denis Papin koke ben til spiselig  mat for de fattige. Papin oppdaget at kokepunktet til vannet er avhengig av trykket.
Skájdetjåhkkå
Skájdetjåhkkå er et fjell vest for Rapadalen i Sarek nasjonalpark i svensk Lappland.
Anne Rikala
Anne Rikala (født 20. februar 1977) er en finsk padler som konkurrerer i kajakk flatvann. Hun representerte landet sitt under Sommer-OL 2012 i London, der hun ble nummer 8 på K-1 500 meter.
Instrukskommissionen
Instrukskommissionen er en dansk undersøkelseskommisjon som ble nedsatt 22. januar 2020, og som skal løpe i halvannet år. Kommisjonen har den formelle oppgaven å undersøke «det samlede begivenhedsforløb, som knytter sig til statslige myndigheders generelle administration og håndtering af konkrete sager om indkvartering af gifte eller samlevende asylansøgere, hvoraf den ene var mindreårig.» I mediene er det formulert som hvorvidt den daværende utlendings- og integrasjonsministeren, Inger Støjberg, visste at det var ulovlig da hun 10. februar 2016 gav ordre om å skille mindreårige asylsøkere fra deres eldre ektefeller eller samlevende.
Lyrikkåret 2020
Lyrikkåret 2020 er en oversikt over utgivelser, hendelser, prisvinnere og avdøde personer med tilknytning til lyrikk i 2020.
Instrukskommissionen
Kommisjonen skal videre undersøke og redegjøre for om Udlændinge- og Integrationsministeriet og Udlændingestyrelsen gav korrekte og fyllestgjørende opplysninger til Folketinget og Folketingets Ombudsmand.
Kommisjonens medlemmer er landsdommer Peter Mørk Thomsen (formann) samt advokat Torkil Høg og lektor Louise Halleskov. Gransker for kommisjonen er advokat Lars Kjeldsen.
Instrukskommissionen avgav en delberetning 14. desember 2020 som stilte skarpt på Inger Støjbergs rolle i adskillelsen av de unge asylparene. To advokater hyret av Folketinget vurderte 6. januar 2021 at delberetningen gav grunnlag for å reise en riksrettssak mot Støjberg, og at hun med «rimelig formodning» kan bli dømt. Det er nå opp til Folketinget om det skal reises en riksrettssak. Formelt kan regjeringen også reise saken, men dette er aldri skjedd før og gjøres ikke i praksis.
En strid om de to advokaters undersøkelse mellom Inger Støjberg og Jakob Ellemann-Jensen, formann i Venstre, Danmarks Liberale Parti, førte 29. desember 2020 til at Støjberg måtte trekke seg fra posten som nestformann for partiet.
Støjbergs instruks
Den 10. februar 2016 utsendte daværende utlendings- og integrasjonsminister Inger Støjberg en instruks til danske asylmottak om at asylsøkere under 18 år ikke lenger kunne bo sammen med ektefeller eller samlevende og skulle skilles ad. Denne instruksen, som også gjaldt daværende aktuelle saker om såkalte «barnebruder», betød at i alt 34 par ble skilt fra hverandre.
Manglende dokumentasjon
I mai 2017 rapporterte Politiken at Støjberg var blitt orientert omkring ulovligheten av hennes instruks av sitt eget embedsverk. Støjberg erkendte overfor Politiken, at hun fjernede undtagelsen om nødvendigheden af individuelle vurderinger af de forskellige pars sager, som hun var blevet gjort opmærksom på, kunne være et lovbrud af sit embedsværk.
Notat om individuell vurdering
Inger Støjberg har under høringene fremført at hun den 9. februar 2016 godkjente et notat hvor det fremgår at det skal foretas en individuell vurdering i sakene. Støjberg anførte at kravet i pressemeddelelsen om å adskille parene kun var hovedregelen. Hun avviste videre at pressemeddelelsen var en instruks.
Inger Støjberg:
Sony Masterworks
Sony Masterworks er et amerikansk plateselskap. Selskapet har rettigheter til innspilling fra og med slutten av det 19. århundre. Ellers er Sony Masterworks også kjent for å ha ansvaret til arkivet av filmmusikk: herav musikk fra Star Wars og Phantom of the Opera.
High Voltage Festival
Det er separate scener for klassisk rock, progressiv rock og heavy metal. Den første festivalen ble holdt 24. og 25. juli 2010, og den andre var planlagt 24. og 25. juli 2011, med Dream Theater og Judas Priest som hovedattraksjoner.
I 2010 spilte Heaven and Hell sin konsert som hyllest til deres vokalist Ronnie James Dio som døde noen måneder tidligere. Norske Jørn Lande og Glenn Hughes var vokalister.
I 2011 planla Judas Priest å spille deres aller siste konsert i Storbritannia som en del av deres avslutningsturne Epitaph World Tour.
Pop Will Eat Itself
Pop Will Eat Itself (også kjent som PWEI og The Poppies) er et alternativt rockeband som ble dannet i Stourbridge i 1986. Bandets mest kjente låt er «Get The Girl! Kill The Baddies!» fra 1993. Til tross for oppløsningen i 1996, kom det ut et nytt album i 2010; det første på mer enn fem år.
Carolinaskilpadde
Carolinaskilpadden (terrapene carolina) hører til familien sumpskilpadder og lever i Øst Mexico og USA.
Carolinaskilpadden, eller carolinaeskeskilpadden, er kjent for å ha levd så lenge som 100 år fangenskap. I vill tilstand foretrekker den fuktige områder, som enger, flodsletter eller fuktige skogområder. Denne alteteren er svært aktiv om morgenen, særlig etter regn, og eter snegler, mark, sopp og bær. Den søker ly mot varmen midt på dagen og midt på sommeren, og ligger i dvale gjennom de kalde vintermånedene. Hunnen kan legge befruktede egg i flere år etter én enkelt paring. Voksne carolinaskilpadder har får naturlige fiender. Ungdyr blir derimot tatt av rovfugler og pattedyr som vaskebjørner.
Utseende
''Denne carolinaskilpadden har gyllebrunt skall, men noen er hovedsakelig oransje eller gule. Andre er ganske mørke med gule radialstriper''
North Platte (Nebraska)
North Platte er en by i Lincoln County i delstaten Nebraska i USA med 24 733 innbyggere (2010). Navnet har den etter elven, det vil si fra North Platte River.
Helse Nord IKT
Helseforetakets direktør er Oddbjørn Schei.
Paralympiske sommerleker 2004
Paralympiske sommerleker 2004 var de tolvte paralympiske sommerlekene. Lekene ble arrangert i Athen i Hellas fra 17. til 28. september 2004, på samme arenaer som Sommer-OL 2004. Det ble arrangert 519 øvelser med 3 806 deltakere fra 136 nasjoner.
Deltakende nasjoner
Utøvere fra 135 nasjioner deltok under lekene. Bangladesh, Botswana, Kapp Verde, Den sentralafrikanske republikk, Ghana, Guinea, Nepal, Nicaragua, Niger, Surinam, Tadsjikistan og Uzbekistan all competed for the first time. Mali deltok i sesemoniene da landet bare sendte ni tjenestemenn.
Australias Grand Prix 2009
Australias Grand Prix 2009 var det første løpet i Formel 1-sesongen 2009, Det ble arrangert 27. – 29. mars på Melbourne Grand Prix Circuit i Australia.
Kvalifisering
Noter til tabellen:
Løpet
Noter til tabellen:
Sofia Paldanius
Sofia Paldanius (født 16. mars 1979) er en svensk padler som konkurrerer i kajakk flatvann. Hun representerte landet sitt under Sommer-OL 2012 i London, der hun ble nummer 4 på K-1 500 meter.
San Sebastián (San José)
San Sebastián er et distrikt sør i kantonen San José i Costa Rica. Distriktet hadde 40 065 innbyggere i 2011, og har et areal på 3,98 km².
Mata Redonda
Mata Redonda, kjent som La Uruca, er et distrikt nordvest i kantonen San José i Costa Rica. Distriktet hadde 8 313 innbyggere i 2011, og har et areal på 3,68 km². Det er det minst befolka distriktet i San José, mye på grunn av at det omfatter den store byparken Parque Metropolitano La Sabana.
Cunningham-Hall Aircraft Corporation
Cunningham-Hall Aircraft Corporation var en amerikansk flyprodusent fra dets dannelse i 1928 til dets avslutning i 1948.
Historie
Selskapet ble dannet i 1928 i Rochester, New York. Det var et selskap dannet av Randolph F. Hall og noen tidligere ansatte i Thomas-Morse Aircraft Corporation og James Cunningham, Son and Comlany som bygde biler. Selskapet bygget fem forskjellige flytyper, de fleste ble bare bygget i lite antall, eller noen ikke mer enn prototyper. Siste konstruksjon dukket opp i 1937 og selskapet konsentrerte seg om sub-kontrakt av komponenter før det ble oppløst i 1948.
Fergie – The Dutchess
The Dutchess er et album av Black Eyed Peas-artisten Fergie i samarbeid med Black Eyed Peas. Dette er Fergies debutalbum som soloartist. Spesielt artisten will.i.am deltok som enten medsanger eller produsent på flere av sangene. Albumet ble gitt ut i september 2006. I 2008 hadde albumet solgt over 6 millioner eksemplarer. Fem singler fra albumet fikk topp fem-plasseringer på Billboard Hot 100 i USA.
Aneta Konieczna
Aneta Regina Pastuszka-Konieczna (født 11. mai 1978 i Krosno Odrzańskie) er en polsk padler som konkurrerer i kajakk flatvann. Hun representerte landet sitt i Sommer-OL 2012 i London, der hun ble nummer 10 på K-1 500 meter. Hun tok bronse i Sommer-OL 2000 i Sydney og Sommer-OL 2004 i Athen, samt sølv i Sommer-OL 2008 i Beijing. Hun har også to gull, seks sølv og ni bronse fra verdensmesterskapet i padling, der de to gullene kom i 1999 i Milano og 2002 i Sevilla. I europamesterskapet i padling har hun ett sølv fra mesterskapet i Beograd i 2011.
Guro Katharina Vikør
Guro Katharina Helwig Vikør (født 22. september 1950 i Ulvik) er en norsk diplomat.
Vikør begynte i 1979 på Utenriksdepartementets aspirantkurs. Hun ble byråsjef i 1993 og underdirektør i 1999. I 1999 ble Vikør utnevnt til generalkonsul i Miami i USA. Hun arbeidet deretter med kvinne- og likestillingsspørsmål som seniorrådgiver i departementet. Vikør ble i 2008 utnevnt til ambassadør i Slovenia. I 2012 ble hun utnevnt til ambassadør i Bulgaria.
Kongen forfremmet i 2009 Vikør til kommandør av Den Kongelige Norske Fortjenstorden «for embetsfortjeneste.»
Arielle Kebbel
Arielle Kebbel (født 19. februar 1985) er en amerikansk skuespillerinne. Hun ble født i Winter Park, Florida og vokste opp i Grassy Key, Florida. Kebbel begynte sin karriere som modell og deltok i flere skjønnhetskonkurranser, inkludert Miss Florida Teen USA og Miss Florida USA.
Kebbel debuterte som skuespillerinne i 2004 med en gjesteopptreden i TV-serien "Gilmore Girls". Siden har hun medvirket i en rekke filmer og TV-serier, inkludert "John Tucker Must Die", "The Uninvited", "Life Unexpected", "Vampire Diaries" og "Ballers". Hun har også medvirket i TV-filmer som "Gracie's Choice" og "Love, Again".
I tillegg til sin skuespillerkarriere, er Kebbel aktiv i flere veldedighetsorganisasjoner, inkludert Alex's Lemonade Stand Foundation, en organisasjon som samler inn penger til barnesykdommer. Kebbel bor i Los Angeles, California.
Albert Inkpin
Albert Inkpin (født 16. juni 1884 i London, død 1944) var en britisk kommunist og den første generalsekretæren i Communist Party of Great Britain (CPGB).
Inkpin var flere ganger innsatt i fengsel for forskjellige politiske lovbrudd. Han ble ansatt som assistent og var medlem av National Union of Clerks fra 1907. Inkpin ble overbevist om marxismen, og ble medlem av Social Democratic Federation (SDF) i 1906. Han ble medlem av det nylig etablerte britiske sosialistpartiet (BSP) i 1911. I 1913, ble Inkpin valgt til generalsekretær i det britiske sosialistpartiet. Inkpin var en engasjert internasjonalist og anti-militaristi, en kraftig motstander av første verdenskrig. Albert Inkpin var sekretær for Den blandede provisoriske komité som var en del av kommunistpartiet.
Anita Louise Whitaker
Anita Louise Whitaker (født Anita Louise Odfjell i 1976) er en norsk forretningskvinne.
Anita Whitaker er datter av skipsreder Dan Odfjell. Hun bor i Nord-Carolina i USA. Hun reiste opprinnelig dit for å bli kokk.
Frigjøringsdagen (Norge)
Frigjøringsdagen i Norge er 8. mai. Datoen markeres hvert år til minne om frigjøringen etter fem års tysk okkupasjon av Norge under andre verdenskrig fra 1940 til 1945.
Tirsdag 8. mai 1945 kapitulerte Nazi-Tysklands militære styrker etter nederlaget for de allierte i Europa. Krigen ble innledet med Hitler-Tysklands invasjon i Polen 1. september 1939. Norge ble trukket inn da tyskerne gikk til angrep 9. april 1940 og besatte landet. Etter at tyskerne overga seg, ble Norge okkupert av britiske og amerikanske militærstyrker fram til kong Haakon VII vendte tilbake til Oslo 7. juni 1945.
Det norske forsvaret omtaler dagen som frigjørings- og veterandagen, feirer friheten og hedrer norske krigsveteraner fra verdenskrigen og seinere utenlandsoperasjoner.
Datoen 8. mai regnes også som de alliertes seiersdag ellers i Europa og kalles ofte Victory in Europe Day (VE Day) på engelsk. Dagen da den tyske militærmakten overga seg uten betingelser, var andre verdenskrig i Europa over og Hitlers Tredje rike opphørte. I Russland og Samveldet av uavhengige stater (tidligere Sovjetunionen) feires seiersdagen 9. mai på grunn av tidsforskjellen.
Ved kgl. res. av 12. oktober 1945 ble det bestemt at det nøyaktige tidspunkt for frigjøringen av Norge skulle anses å være 9. mai 1945 klokken 00.01 (dagjeldende norsk tid, som var sommertid). I 1962 ble frigjøringsdagen offisiell flaggdag i Norge og samtidig flyttet fra 9. til 8. mai.
Tysk kapitulasjon og alliert okkupasjon
Det nasjonalsosialistiske Tyskland kapitulerte 8. mai 1945. Det tysk-okkuperte Norge var sterkt befestet med over 300,000 tyske utstasjonerte soldater. Noen tyske militære ledere og ivrige nazister hadde planer om å fortsette krigen mot de allierte i Danmark og Norge, og den muligheten ble fryktet av motstandsbevegelsen i begge land, men ble aldri en realitet. Den tyske øverstkommanderende i Norge fikk ordre fra den nye rikspresidenten Karl Dönitz om å overgi seg. Rikskommissær Josef Terboven var blitt avsatt 7. mai og hans myndighet formelt overført til general Franz Böhme. Böhme mottok kapitulasjonsordren fra Dönitz samme dag klokka 21.10. Den allierte kommisjonen kom med fly til Oslo på ettermiddagen 8. mai. De alliertes militærkommisjon ble eskortert av tyske styrker til Lillehammer, der Böhme hadde sitt hovedkvarter. Kapitulasjonsbetingelsene ble levert til Böhme sent på kvelden 8. mai. Kommisjonen besto av kommandør Per Askim, brigader R. Hilton, oberst R.A. Hay og Pet Bennet. Den britiske oberstløytnant Robert Chew reiste fra Oslo til Bergen 10. mai som eneste allierte soldat og forlangte i møte med en motvillig general Johann de Boer at de tyske offiserene skulle gi fra seg våpnene.
Tyske styrker ble pålagt å trekke seg ut av viktige byer og militære installasjoner, og de skulle samles i avgrensete områder. For å gjennomføre kapitulasjonen i Norge fikk tyske styrker beholde sin kommandostruktur, herunder bruke telegraf, radio og et lite antall lette våpen (offiserene fikk blant annet beholde sine pistoler). NRK hadde dessuten nyhetssendinger på tysk, og det ble gitt ut tysk avis. Norske hjemmestyrker holdt til dels vakt sammen med tyske soldater i den første tiden etter kapitulasjonen.
Terboven, Wilhelm Redieß og Heinrich Fehlis tok sine egne liv. Om morgenen 9. mai ankom Quisling til hovedpolitistasjonen Møllergata 19, der han ble arrestert og fengslet. De ledende norske nazistene Sverre Riisnæs, Jonas Lie og Henrik Rogstad forskanset seg på Skallum gård i Bærum. Lie døde av stress og dårlig helse 11. mai, Rogstad skjøt seg, og Riisnæs overga seg til hjemmestyrkene samme dag.
Lister over personer som skulle arresteres var utarbeidet på forhånd, og de første arrestasjonene skjedde 8. mai. Det norske politiet i Sverige hadde samlet inn informasjon fra over 50000 norske flyktninger og ut ifra disse utarbeidet en liste med over 16000 navn på mistenkte for landssvikere.
Mesteparten av de 12,000 mann i de norske polititroppene i Sverige ankom Narvik, Trondheim og Oslo 9. og 10. mai. Britiske styrker kom med fly til Oslo og Stavanger 10. mai, senere kom britiske marineenheter til de viktigste havnebyene. Senere fulgte amerikanske soldater, slik at den allierte styrken på det meste var oppe i 30,000 soldater. Britiske og amerikanske styrker holdt seg sør for Tromsø, mens norske soldater hadde ansvar fra Tromsø til grensen mot Sovjetunionen. Sovjetiske styrker gikk inn i Sør-Varanger 25. oktober 1944 og besatte området i omkring ett år før de trakk seg tilbake. General Andrew Thorne ankom 13. mai og var ansvarlig for de alliertes avvikling av okkupasjonsstyret. Hjemmefrontledelsen nedla sitt verv 14. mai, etter en knapp ukes regjeringstid. Thorne overlot den 7. juni makten til den hjemvendte kong Haakon VII. De fleste allierte styrker (inkludert sovjetiske) forlot landet i september-oktober 1945.
Bakgrunn
Det nasjonalsosialistiske Tyskland kapitulerte betingelsesløst, og ut over sommeren 1945 ble de tyske styrkene i Norge sendt tilbake til Tyskland. De allierte fryktet at den tyske hæren i Norge skulle nekte å kapitulere og sette opp et fanatisk forsvar på norsk jord. At Tyskland frivillig ville oppgi kontrollen av Norge, som var sterkt befestet og hvor de hadde nesten en halv million soldater stående, var på ingen måte gitt. Men øverstkommanderende i Norge fikk ordre fra den nye rikspresidenten Karl Dönitz om dette.
Markering
I 2010 bestemte regjeringen at frigjøringsdagen også skal være veterandagen, en merkedag for veteraner fra andre verdenskrig, såvel som tjenestegjørende i FN-styrker og andre internasjonale operasjoner.
Formel 3-sesongen 2020
Formel 3-sesongen 2020 var den andre sesongen av FIAs verdensmesterskap i Formel 3, og besto av 18 løp på 7 baner fra 4. juli 2020 på Red Bull Ring til 13. september 2020 på Mugello. Grunnet koronaviruspandemien ble flere løp kansellert, og noen baner arrangerte flere løp enn først planlagt.
Førermesterskapet ble vunnet av Oscar Piastri, med to løpsseire og fire andre pallplasser, mens Prema Racing vant sitt andre strake lagmesterskap, med Piastri, Frederik Vesti og Logan Sargeant.
Lag og førere
Følgende lag og førere deltok i 2020-sesongen:
Jacob Gnahoui
Jacob Gnahoui (født 18. november 1985) er en beninsk judoka, som konkurrerer i vektklassen -60 kilo. Han ble tatt ut til å representere Benin under Sommer-OL 2012 i London, der han røk ut i første runde.
Magnum (band)
Bandet har flere ganger spilt på konserter i Norge, hovedsakelig i Trondheim (Skansen/Ritz 1986, Leangenhallen 1987, Rosendal Teater 1988, 1989, 1990, Olavshallen 1993 og Torvet 2010). Bandet oppnådde en viss kommersiell suksess med klassikeralbumet On a storyteller's night.
Formel 3-sesongen 2020
Kalender
Følgende baner og løp ble avholdt i 2020-sesongen:
Førermesterskapet
I andre løp blir det ikke gitt poeng til føreren i pole position, ettersom startlisten er basert på resultatet i første løp, med unntak av reversert plassering for de åtte beste. Det blir gitt poeng til de beste åtte førerne, med henholdsvis 15, 12, 10, 8, 6, 4, 2 og 1 poeng, samt 2 poeng til føreren som setter den raskeste runden i løpet såfremt føreren fullfører blant de ti beste.
Noter:
Lagmesterskapet
Noter:
Vufflens slott
Vufflens slott (fransk: Château de Vufflens) er et middelalderslott i kommunen Vufflens-le-Château i kantonen Vaud i det franskspråklige Sveits. Slottet og hele området rundt er et nasjonalt kulturminne i Sveits. Slottet ble bygget 1425 av Henri de Colombier på stedet hvor det stod et tidligere middelalderslott. I 1530 ble det satt i brann under en krig med Bern. I 1641 ble slottet overtatt av familien de Senarclens, og er eid av deres etterkommere.
Romane Miradoli
Romane Miradoli (født 10. mars 1994) er en fransk alpinist.
Hun representerte Frankrike under VM i alpint 2017 i St. Moritz, der hun ble nummer 16 i super-G.
Under vinter-OL 2022 i Beijing ble hun nummer 13 i utfor.
Hun tok sin første seier og første pallplass i verdenscupen individuelt da hun vant super-G i Lenzerheide 5. mars 2022.
Karekkijärvi
Karekkijärvi (enaresamisk: Kaareehjävri, skoltesamisk: Karekkjäuʹrr) er en innsjø i Enare kommune i Finland. Den ligger 9 kilometer sør-sørøst for Näätämö, og har utløp mot sør til ei kort elv som løper sammen med Vainosjoki. Innsjøen er en del av Neidenvassdraget.
Det er ingen bosetninger ved sjøen.
Amina Sewali
Amina Sewali (født 23. juni 1989 i Uganda) er en ugandisk-norsk artist, musiker, komponist, manusforfatter og skuespiller. Høsten 2014 spilte hun Solveig i Nationaltheatrets oppsetning av Peer Gynt.
Karriere
Som fjortenåring deltok Amina i Ungdommens kulturmønstring og gikk videre fra fylkesmønstringen til landsmønstringen Trondheim, to år på rad 2005 og 2006.
I 2006 medvirket hun som danser og skuespiller i Den Norske Operas oppsetning av Izzat – en kjærlighetsopera. I 2007 var hun med i ungdomsserien Glatte gater som gikk på NRK, som ble i 2008 gjort om til kinofilmen 99% ærlig. Filmen ble nominert til to Amandapriser i 2009, for "Beste musikk" og "Beste dokumentar".